23/11/2016 | Administración LocalProvincial
Deputación Provincial da Coruña
Servizo de Promoción Económica, Turismo e Emprego
RP 27907 que modifica as bases xerais das convocatorias de subvencións para concellos e outras entidades locais e as bases do programa para financiar gasto de persoal turístico en concellos e agrupac. de concellos de menos de 50.000 habitantes 2016

Servizo de Promoción Económica, Turismo e Emprego. Sección de Promoción e Desenvolvemento Turístico RESOLUCIÓN POLA QUE SE MODIFICAN AS BASES XERAIS REGULADORAS DAS CONVOCATORIAS DE SUBVENCIÓNS DIRIXIDAS AOS CONCELLOS E OUTRAS ENTIDADES LOCAIS, ANO 2016 E AS BASES REGULADORAS ESPECÍFICAS DO PROGRAMA DE SUBVENCIÓNS DIRIXIDO AOS CONCELLOS E AGRUPACIÓNS DE CONCELLOS DA PROVINCIA DA CORUÑA DE MENOS DE 50.000 HABITANTES PARA O FINANCIAMENTO DO GASTO DE PERSOAL DAS OFICINAS DE TURISMO DURANTE O EXERCICIO 2016 DON VALENTÍN GONZÁLEZ FORMOSO, presidente da Deputación Provincial da Coruña, Por resolución n.º 16643, do 30 de xullo de 2015, o Presidente delegou na Xunta de Goberno, entre outras: “A aprobación das bases de subvencións, cuxa competencia corresponda inicialmente ao presidente”. Na Xunta de Goberno do 5 de novembro de 2015, aprobáronse as Bases xerais reguladoras das convocatorias de subvencións dirixidas aos concellos e outras entidades locais, da Deputación da Coruña, para o ano 2016, publicadas no BOP número 221 do 18/11/15. Por RP 2016/10717 do 12/05/2016 aprobáronse as Bases reguladoras específicas do programa de subvencións dirixido aos concellos e agrupacións de concellos da provincia da Coruña de menos de 50.000 habitantes para o financiamento do gasto de persoal das oficinas de turismo durante o exercicio 2016, publicadas no BOP número 89, de 11/05/16. Así mesmo, por RP 2016/27102 do 16/11/16, disponse avocar a modificación das bases reguladoras das convocatorias de subvencións dirixidas aos concellos e outras entidades locais, ano 2016 e a modificación das bases específicas reguladoras do programa de subvencións dirixido aos concellos e agrupacións de concellos da provincia da Coruña de menos de 50.000 habitantes para o financiamento do gasto de persoal das oficinas de turismo durante o exercicio 2016. Vistos os informes emitidos polos servizos correspondentes e as disposicións legais de aplicación, RESOLVO: 1.–Engadir o seguinte parágrafo nas Bases reguladoras das convocatorias de subvencións dirixidas aos concellos e outras entidades locais, da Deputación Provincial da Coruña, ano 2016 (aprobadas por acordo da Xunta de Goberno de 05/11/2015): Base 3.–Obxecto. No caso do Programa de subvencións dirixido aos concellos e agrupacións de concellos da provincia da Coruña de menos de 50.000 habitantes para o financiamento do gasto de persoal das oficinas de turismo durante o exercicio 2016, e despois da petición razoada da entidade beneficiaria da subvención, na declaración de gastos realizados poderán incluirse xustificantes de gastos efectuados con posterioridade ao 31 de decembro de 2016, con data límite do 30 de abril de 2017. Esta petición de prórroga terá que presentarse no prazo de dez días dende a publicación desta resolución de modificación das bases no BOP.2.–Modificar o seguinte parágrafo nas Bases reguladoras específicas do programa de subvencións dirixido aos concellos e agrupacións de concellos da provincia da Coruña de menos de 50.000 habitantes para o financiamento do gasto de persoal das oficinas de turismo durante o exercicio 2016: Base 3.–Obxecto específico do programa. O obxecto da convocatoria é o financiamento das retribucións do persoal técnico para as oficinas de turismo dos concellos ou agrupacións de concellos da provincia da Coruña de poboación inferior a 50.000 habitantes por un período mínimo de 4 meses durante o ano 2016, ou no caso de petición razoada de prórroga da entidade beneficiaria da subvención, ata o 30 de abril de 2017. A presente resolución, que pon fin á vía administrativa, é susceptible de interposición de recurso de reposición ante esta Deputación no prazo dun mes, contado desde o día seguinte ao de notificación da presente resolución, ou de recurso contencioso-administrativo ante o Xulgado do Contencioso-Administrativo da Coruña, no prazo de dous meses, contados desde o día seguinte ao de notificación da presente resolución, sen perxuizo de que poida exercitar calquera outro que estime pertinente. A Coruña, 21 de novembro de 2016. O PRESIDENTE O SECRETARIO Valentín González Formoso José Luis Almau Supervía